# ΑΟ Νέα Καβάλα

### Από τη Βικιπαίδεια, την ελεύθερη εγκυκλοπαίδεια

ΑΟ Νέα Καβάλα

Η ΠΑΕ Νέα Καβάλα είναι αθλητικός σύλλογος που ιδρύθηκε το 1965 μετά από τη συγχώνευση σωματείων: Ηρακλής Καβάλας, Φίλιπποι και Α.Ε. Καβάλας. Η αρχική ονομασία της ήταν Αθλητικός Όμιλος Καβάλας.

## [Επεξεργασία] Η ίδρυση

Προπολεμικά το καβαλιώτικο ποδόσφαιρο ανέδειξε μερικούς σπουδαίους ποδοσφαιριστές, όπως: Φαρσάκογλου, Σκαρλάτος, Ι. Κανάκης, Κ. Κανάκης, Παπαϊωάννου, Τρυφωνίδης, Μαργαρίτης, Β. Ταντόγλου, Φ. Μακέδος και Παύλου.
Ως τις αρχές της δεκαετίας του '60 στην Καβάλα κυριαρχούσαν τρεις σύλλογοι: ο Ηρακλής, οι Φίλιπποι και η Α.Ε. Καβάλας. Οι δύο πρώτοι είχαν σημαντική ποδοσφαιρική παρουσία τόσο στην πόλη όσο και πανελλήνια, αφού αναδείχτηκαν πρωταθλητές Β΄ Εθνικής στους ομίλους τους, ο Ηρακλής το 1961-62 και οι Φίλιπποι το 1963-64. Όμως, δεν κατάφεραν να κερδίσουν την άνοδο τους στην Α΄ Εθνική στους αγώνες κατάταξης που υπήρχαν τότε.
Έτσι ορίμασε η ιδέα να συγχωνευτούν ώστε να δημιουργηθεί μια ισχυρή καβαλιώτικη ομάδα. Την πρωτοβουλία είχαν οι Σωτήρης Αλιμήσης -πρώτος πρόεδρος του συλλόγου και μετέπειτα πρόεδρος της ΕΠΟ- Μήτρας, Μοσχοβίτης και Μαχαίρας.
Ως έμβλημα της νέας ομάδας επιλέχτηκε η αρχαία τρίηρης, έπειτα από πρόταση του Χρήστου Μπάτση. Η τριήρης συνδυάζει τη ναυτική παράδοση της πόλης, η οποία είναι σημαντικό λιμάνι, και εμπεριέχει τρεις συμβολισμούς: τα κουπιά συμβολίζουν του παίκτες, τα πανιά τη διοίκηση και ο άνεμος τους φιλάθλους. Χρώματα του σωματείου ορίστηκαν το μπλε και το άσπρο.
Η ομάδα αγωνίζεται στο Δημοτικό Στάδιο Καβάλας "Ανθή Καραγιάννη".

## [Επεξεργασία] Ιστορία

Ο ΑΟΚ, όπως αποκαλείτο, σύντομα πέτυχε πανελλήνιες διακρίσεις. Τη αμέσως επόμενη χρονιά από την ίδρυση του, ο σύλλογος έφτασε ως τα ημιτελικά του Κυπέλλου Ελλάδος, αποκλείοντας στα προημιτελικά την Προοδευτική. Σύμφωνα με την κλήρωση στον ημιτελικό θα υποδεχόταν ως γηπεδούχος την ΑΕΚ. Όμως, η ΕΠΟ μεροληπτώντας όρισε ο αγώνας να γίνει στο Καυτατζόγλειο Στάδιο στη Θεσσαλονίκη. Η Καβάλα αρνήθηκε να λάβει μέρος και αποκλείστηκε.

Η δεκαετία του '70 αποτέλεσε τη χρυσή εποχή του συλλόγου. Αγωνίστηκε για 12 χρόνια στην Α΄ Εθνική από το 1969-70 έως το 1980-81, με μια διακοπή το 1975-76, όταν υποβιβάστηκε στη Β΄ Εθνική. Το 1970-71 κατέκτησε τον άτυπο τίτλο της καλύτερης επαρχιακής ομάδας, ενώ δυο φορές έλαβε μέρος στο Βαλκανικό Κύπελλο.
Οι ποδοσφαιριστές στους οποίους στηρίχτηκε η ομάδα την περίοδο 1969-75 ήταν οι: Τάτσης, Κοψαχείλης, Παντελάκος (τερματοφύλακας), Μπαρμπαλέξης, Τοπούζης, Καραμπετάκης, Μαχαιρίδης, Γκαρανάτσιος, Βάγιας, Χαραλαμπίδης, Μπουγατσάς, Πάτσας, Λιόλιος, Κόκκαλης, Μπλέκος, Παπαδόπουλος, Αβραμίδης. Προπονητής ήταν ο Γιουγκοσλάβος Μπέλα Πάλφι.
Μετά τον υποβιβασμό στηρίχτηκε σε μια νέα φουρνιά ποδοσφαιριστών: Κ. Χρυσαφίδης, Στ. Χρυσαφίδης, Κωνσταντινίδης, Κοϊβέρογλου, Μασμανίδης, Ζουμπουλάκης, Ευφραιμίδης, Σαρανταδέκας, Λαμπρόπουλος, Πατσιάς, Καλαϊτζίδης και προπονητή τον Γιανέφσκι. Η ανανεωμένη ομάδα το 1976-77 εντυπωσίασε το πανελλήνιο τερματίζοντας στην 7η θέση.
Το 1979 ο Α.Ο. Καβάλας έγινε ΠΑΕ αλλά το 1981-82 υποβιβάστηκε στη Β΄ Εθνική. Στην Α΄ Εθνική επανήλθε μόνο για μία περίοδο το 1994-95.
Την περίοδο 1995-96 τερμάτισε πρώτη με διαφορά 7 βαθμών από τον δεύτερο στο πρωτάθλημα της Β΄ Εθνικής, (Καβάλα 70, Βέροια 63) μένοντας αήτητη σε όλη την διάρκεια του Α’ Γύρου, με προπονητή τον Γιώργο Παράσχο. Σημαντικότεροι ποδοσφαιριστές αυτής της περιόδου ήσαν οι: Αθανασιάδης, Αργυρίου, Βακιρτζής, Καλλιμάνης, Κόλτσης, Μάλλιος, Μίτεφ, Παπανδρέου, Πεγκλής, Πις, Σίμοβιτς, Σουκασιάν, Τσαπανίδης και Χέρνταγκλ.
Αγωνίστηκε στην Α΄ Εθνική ως την περίοδο 1999-2000. Μάλιστα, την περίοδο 1996-97 κατέλαβε την 6η θέση της Α’ Εθνικής, που είναι η καλύτερη στην ιστορία της.
Ακολούθησε μια άσχημη περίοδος που οδήγησε το σύλλογο μέχρι τη Γ΄ Εθνική, όπου αγωνίζεται σήμερα. Ένεκα οικονομικών προβλημάτων άλλαξε τίτλο και ονομάστηκε Νέα Καβάλα.

## [Επεξεργασία] Ποδοσφαιριστές

Από την Καβάλα ξεκίνησαν την καριέρα τους αρκετοί σπουδαίοι ποδοσφαιριστές, που αργότερα διακρίθηκαν σε μεγάλους συλλόγους. Ως σημαντικότεροι θεωρούνται δικαίως οι πρωταθλητές Ευρώπης Θοδωρής Ζαγοράκης, που αγωνίστηκε στην Καβάλα τέσσερα χρόνια (1988-92) και Ζήσης Βρύζας.
Παίκτες που έγιναν διεθνείς ως ποδοσφαιριστές του ΑΟ Καβάλας υπήρξαν μόνο δύο: ο Γιώργος Νασιόπουλος (1996) και ο Νίκος Χατζηζήσης (1999).
Από την Καβάλα ξεκίνησαν επίσης οι παίκτες: Δημήτρης Παρίδης, Μιχάλης Ιορδανίδης, Ανέστης Αθανασιάδης, Νούλης Χαραλαμπίδης, Χαρίτος Χατζηεμανουήλ, Γιώργος Μάλλιος, Νίκος Καραγεωργίου, Γιώργος Παπανδρέου, Παύλος Δερμιτζάκης, Γιώργος Στρατηλάτης, Θεοφύλακτος Νικολαϊδης, Στέλιος Σφακιανάκης, Φιλιππίδης κ.ά. Από τους ξένους εποχή άφησε ο Πολωνός Λέσεκ Πις.

## [Επεξεργασία] Τίτλοι-Διακρίσεις

- Πρωταθλήματα Β΄ Εθνικής: 1966-67, 1968-69, 1975-76, 1995-96.
- Άνοδος από Β΄ Εθνική: 1993-94.
- Άνοδος από Γ΄ Εθνική: 1989-90, 2001-02.
- Ημιτελικός Κυπέλλου Ελλάδος: 1964-65.

## [Επεξεργασία] Η διαχρονική πορεία

- 1965-69: Β΄ Εθνική.
- 1969-75: Α΄ Εθνική.
- 1975-76: Β΄ Εθνική.
- 1976-82: Α΄ Εθνική.
- 1982-89: Β΄ Εθνική.
- 1989-90: Γ΄ Εθνική.
- 1990-94: Β΄ Εθνική.
- 1994-95: Α΄ Εθνική.
- 1995-96: Β΄ Εθνική.
- 1996-2000: Α΄ Εθνική.
- 2000-01: Β΄ Εθνική.
- 2001-02: Γ΄ Εθνική.
- 2002-03: Β΄ Εθνική.
- 2003-08: Γ΄ Εθνική.

## [Επεξεργασία] Πηγές

- Γιάννη Διακογιάννη, "Το Ποδόσφαιρο: στην Ελλάδα, στον Κόσμο", εκδ. Κάκτος 1978.
- Αφιέρωμα της εφ. SportDay (5-7-2007), σσ. 25-27.

## [Επεξεργασία] Εξωτερικές συνδέσεις

- Ιστοσελίδα Φιλάθλων του Α.Ο. Καβάλας
- Ιστοσελίδα Φιλάθλων του Α.Ο. Καβάλας
- Το στάδιο της Καβάλας

Ομάδες Γ΄ Εθνικής 2007-2008

1ος Όμιλος Αίας Σαλαμίνας | Αιολικός Μυτιλήνης | Ατσαλένιος ΠΟ | Αχαρναϊκός ΑΟ | Βύζας Μεγάρων ΑΓΣ | Διαγόρας | ΓΣ Ηλιούπολη | Θήβα ΑΟ | Θύελλα Πατρών | Κόρινθος | ΑΟ Κορωπί | Γ.Σ. Μεσσηνιακός | Παναχαϊκή 2005 | Παναιγιάλειος | Παναιτωλικός | Προοδευτική | Ν.Α. Ρεθύμνου | Ρόδος ΑΣ | Φωστήρας

2ος Όμιλος

Αναγέννηση Άρτας | Αναγέννηση Γιαννιτσών | Αναγέννηση Καρδίτσας | Γιάννενα ΑΕ | Δόξα Δράμας | Εθνικός Κατερίνης | Ένωση Θράκης | Εορδαϊκός | Θερμαϊκός Θέρμης | Λαμία | Νίκη Βόλου | ΑΟ Νέα Καβάλα | Ολυμπιακός Βόλου | ΠΑΟ Νέων Επιβατών | Πολύκαστρο ΑΕ | ΠΑΣ Πρέβεζα | ΓΣ Προσοτσάνη |

Ανακτήθηκε από "http://el.wikipedia.org../../../%CE%B1/%CE%BF/_/%CE%91%CE%9F_%CE%9D%CE%AD%CE%B1_%CE%9A%CE%B1%CE%B2%CE%AC%CE%BB%CE%B1_050d.html"

Κατηγορία: Αθλητικοί σύλλογοι Μακεδονίας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English